Éyə Ǹtondôbə a kɔ́bɔ̄ nâ: Ǹkɔ́bɔ̄ tē wâbəbə bəbə̂ məyɔŋ bə́sə̄ yā ngɔ́dɔ, yǎ bə́ ngánamba élíg yā mə ngávə́ áyɔŋ dámā Ísraɛ̂l. Ma nyɔ́ māzū bɔ́ vaa á sí dzābán; Hədá, ndá Yúda, mayi dzɔ vaa á zāŋ dzabán. 15Hədá, Ǹnyie anə́ mə́ man yǎ bɔ vǎ nālá, mayi bɔ́ dúgán yēn ngɔ́l, mə dúgan ai mod ósə̄ élīg dzíé. 16Ngə́ bə́ tóán yə́gē məzěn mə́ áyɔŋ dáma, bə́ ngakani sɔŋ á dzwé dáma: "Sɔŋ á dzwé Ńtondôbə yā á və̌ !" Anə́ ḿból bə́ ngáyə́gələ ayɔŋ dámā nâ á kānī sɔŋ á dzwé Baal, éyɔŋ báyi lóŋ mvóg á zāŋ ayɔŋ dáma. 17Hədá hḿ, ngə́ bə́ bɔ̄ təge wóg, mayi vaa ákyaí áyɔ̌ŋ tē, mə́ mǎn fə̄ dɔ́ ndáman Ǹtondôbə énye a kɔ́bɔ nālá.